परिवहन विभाग के लिए स्पेशल बजट घोषित करने की मांग
हरियाणारोडवेज संयुक्त कर्मचारी संघ की बैठक सोमवार को कर्मशाला में हुई। इसकी अध्यक्षता राज्य महासचिव आजाद गिल ने की। बैठक में मुख्य रूप से राज्य प्रधान दलवीर किरमारा ने हिस्सा लिया। इसका मुख्य उद्देश्य जींद, नरवाना, सफीदों की डिपो कमेटियों को यूनियन के प्रोग्राम कर्मचारियों की मांगों के प्रति जागरूक करना था।
राज्य प्रधान दलवीर किरमारा ने बताया कि सरकार कर्मचारियों की मांगों के प्रति गंभीर नहीं है। उन्होंने कहा कि परिवहन विभाग मेंं पांच हजार नई बसें शामिल की जाएं, कर्मशाला सहित सभी पदों पर पक्की भर्ती करने की मांग की गई है और परिवहन विभाग के लिए स्पेशल बजट घोषित किया जाए। इसके अलावा 13 अप्रैल को रोडवेज संयुक्त कर्मचारी संघ के स्थापना दिवस पर कर्मचारियों को हिसार बस स्टैंड पर पहुंचने का आह्वान किया। उसी दिन मांगों को लेकर सरकार के खिलाफ आंदोलन की घोषणा की जाएगी।
इस मौके पर राज्य वरिष्ठ उपप्रधान कुलदीप पावड़ा, आत्माराम, सुरेश बास, राममेहर सिवाच, डिपो प्रधान दीपक ढिगाना, सुरेंद्र सैनी, राम स्नेही गोस्वामी, सुरेंद्र खांडा, संदीप कुमार, राजेश दलाल, नरेश, राजकुमार ढुल, भीम सिंह, जाकिर हुसैन, नरवाना प्रधान जगदीप सिंह, राममेहर सिंह, सफीदों सचिव विक्रम खान मौजूद रहे।
hin_Deva hin_Deva hin_Deva bho_Deva